کە داربڕێک 
ڕووی کردە ناو لێڕەوارێک
پێش وەی دەس کا بە داربڕین
ڕووی پرسیاری کردە دارێک
دوا ئاواتت چیە پێش مردن
پێش بڕین و لەت لەت کردن؟
داری ڕیشە لە خاک خەوتوو
بە هیچ بایەکی نەکەوتوو
کوتی کاتێ بەژنم بڕا
جەستەم لە خاکا دابڕا
بمکە بە لانکی منداڵێک
لەسەر سینەم بنوێ ساڵێک
بمکە بە قۆنداغی تفەنگ
دژی زاڵم بمبەرە جەنگ
بۆ شەهیدێک با تابووت بم
دەگەڵ فەخری ژیان جووت بم
بمکە کاغەز، بمکە لاپەڕ
بمکە قەڵەم، بمکە سەنگەر
بەڵێن بدە پاش بڕینم
پاشی جەرگ دادڕینم
بمکەیە، هەرچی لەو شارە
تەنیا مەمکە بە سێدارە

خاڵە قازی 

#پەخشان_عەزیزی 
#پخشان_عزیزی